(7) Let daarop dat die prys per boek nie die posgeld en verpakking insluit nie. Alle tariewe op die webwerf kworeer is vir posstukke binne die Rep. van Suid-Afrika. Slegs die heersende postariewe EN verpakkingstariewe is van krag - geen ekstra posgeld word gevra nie. [Tariewe word elke jaar vanaf 1 April aangepas]
Dat Peter Henry Nortje begin skryf het, is aan sy vrou en sy buurman te danke. Nortje het een skets na ’n tydskrif gestuur en dit is geplaas. Toe die tweede terugkom, besluit hy hy gaan nooit weer iets skryf nie, en hy bêre dit in ’n laai (laai 13?).
Sy vrou, Mikie, pos dit egter stilletjies na Die Huisgenoot. Die verhaleredakteur aanvaar dit dadelik en vra hy moet nog skryf. Meer as tagtig word daarna gepubliseer en ses bundels sketsverhale verskyn. Van die verhale word ook oor die radio voorgelees.
Toe Henry (gedoop Peter Henry Nortje) vir sy kinders stories oor sy Baviaanskloof-jeugjare neerskryf, vertel sy buurman vir die uitgewer J.D. Pretorius daarvan. Dié daag onverwags by sy huis op en gaan lees die verhale by die werk deur. “Veertien dae later eers bel hy my, en wat hy versoek, laat my byna van my stoel afval: Ek moet nog ’n stuk of ses hoofstukke byskryf; hy wil ’n boek daarvan maak. ’n Boek. Die man moet van sy sinne beroof wees. Ek ’n bóék skryf?!”
Maar ’n jaar later is Nortje se tweede boek ook klaar en vir sy eerste boek, Pennie se Vuur, en Die Groen Ghoen gesamentlik, en ontvang die Akademie se Scheepersprys vir Jeuglektuur.
PH Nortje se verhale klink almal wáár. Telkens is dit asof hy eers ’n avontuur tot in die fynste besonderhede beleef het voordat hy daaroor geskryf het. Sy uitsonderlike waarnemingsvermoë, sy oorspronklike segging, sy natuurlike dialoog, sy vermoeë vir die raaksien van snaaksighede en sy plooibare styl maak hom ’n humorskrywer in ’n klas van sy eie.
Avontuur Limpopo is ’n tipiese Staal Burger-verhaal, maar tog ook anders in dié opsig dat ’n nuwe karaktertjie bykom – Mannetjies de Wet, ’n seun wat in Staal se spore trap en van wie daar in latere ervarings ook nog baie gehoor sal word, want sy leermeester is ’n meester en die skrywe niemand anders nie as Fanus Rautenbach.